open-index/open-wikipedia-markdown huggingface dataset:
Lagaan

***Lagaan*** (en ) é un filme indio de 2001 escrito e dirixido por Ashutosh Gowariker. O filme foi producido por Aamir Khan, quen protagoniza xunto a Gracy Singh e os actores británicos Rachel Shelley e Paul Blackthorne. Ambientado en 1893, durante o final da época vitoriana do Raj Británico, conta a historia dos habitantes dunha vila do centro da India, que lastrados por altos impostos e varios anos de seca, son desafiados por un arrogante oficial do Exército Indio Británico a unha partida de cricket como aposta para evitar pagar os impostos que deben. Os veciños enfróntanse á ardua tarefa de aprender un xogo que lles é alleo e xogar por unha vitoria.

Foi escollido como candidato da India para o Óscar ó mellor filme internacional na 74ª edición dos premios, sendo finalmente nomeado.

## Personaxes 
* Aamir Khan como Bhuvan
* Gracy Singh como Gauri
* Rachel Shelley como Elizabeth Russell
* Paul Blackthorne como capitán Andrew Russell
* Suhasini Mulay como Yashoda Maa
* Kulbhushan Kharbanda como Raja Puran Singh Chawla
* Rajendra Gupta como Mukhiya Ji
* Raghubir Yadav como Bhura
* Rajesh Vivek como Guran
* Raj Zutshi como Ismail
* Pradeep Rawat como Deva Singh Sodhi
* Akhilendra Mishra como Arjan
* Daya Shankar Pandey como Goli
* Shrivallabh Vyas como Ishwar
* Yashpal Sharma como Lakha
* Amin Hajee como Bagha
* Aditya Lakhia como Kachra
* Javed Khan como Ram Singh
* A. K. Hangal como Shambu Kaka
* Amin Gazi como Tipu
* John Rowe como coronel Boyer
* David Gant como maior Warren
* Thor Halland como capitán Roberts
* Jeremy Child como maior Cotton
*Chris England como tenente Yardley
*Howard Lee como tenente Burton
*Ben Nealon como tenente Patrick Smith
*Simon Holmes como tenente Brookes
*Ray Eves como tenente Willis
*Jon House como tenente North
*Neil Patrick como tenente Harrisson
*Jamie Whitby Coles como tenente Wesson
*Barry Hart como tenente Benson
*Travis Head como tenente Flynn

## Notas 
## Véxase tamén 
### Outros artigos 
* Filmes da India propostos ó Óscar ó mellor filme internacional
* Filmes propostos ó mellor filme internacional na 74ª edición dos Óscar
### Bibliografía 
* Bhatkal, Satyajit (marzo de 2002). The spirit of Lagaan. Mumbai: Popular Prakshan. pp.&nbsp;243. .
Ian Williams

**Ian Williams**, nado o 31 de agosto de 1970, é un guitarrista e cantautor estadounidense de rock. Fíxose coñecido polo seu *tapping* de guitarra tocando en bandas como Don Caballero, Storm & Stress e no presente en Battles. É coñecido pola súa técnica de guitarra cunha soa man, moitas veces mentres toca os teclados ou Ableton Push simultaneamente coa outra man.

## Biografía 
Williams naceu en Pittsburgh, Pensilvania, e pasou parte da súa infancia en Malawi, antes de regresar aos Estados Unidos cando estaba en sexto grao. Graduouse na Universidade de Pittsburgh, onde estudou historia e ciencias políticas.

### Carreira musical 
Na súa adolescencia Williams foi batería e vocalista da banda de Pittsburgh Sludgehammer.

Williams uniuse aos pioneiros do math rock de Pittsburgh Don Caballero como segundo guitarrista en 1992, estando na banda ata 2000. Tamén tocou no grupo de vangarda baseado en Chicago Storm & Stress de 1997 a 2000. Williams trasladouse á cidade de Nova York a principios da década de 2000 e formou Battles en 2002 xunto co batería/percusionista John Stanier, o baixista/guitarrista Dave Konopka, e o guitarrista/teclista/vocalista Tyondai Braxton.

Williams é ben coñecido polo seu enfoque para tocar coa técnica do *finger tapping* a guitarra e usa o sistema loops Echoplex de Gibson. A súa propensión ao tapping de guitarra permítelle acompañarse ao teclado nas actuacións ao vivo, utilizando unha man para cada instrumento.

Williams fixo un cameo no filme de 2000 *High Fidelity* aparecendo como un cliente da tenda de discos (pouco despois de que o personaxe de John Cusack anuncie: "Agora venderei cinco copias de *The Three E.P.* de The Beta Band"). Tamén tivo pequenos cameos nos filmes ''Heaven's a Drag* (1994) e *Bloodmoon'', unha película de acción de artes marciais de 1997.

## Notas
Guru (filme de 1997)

***Guru*** (en ) é un filme indio de 1997 rodado en lingua malaiala dirixido por Rajiv Anchal e escrito por C. G. Rajendra Babu a partir dunha historia de Anchal. Está protagonizado por Mohanlal, xunto con Suresh Gopi, Madhupal, Sithara, Kaveri, Sreelakshmi, Nedumudi Venu e Sreenivasan nos papeis secundarios.

Foi escollido como candidato da India para o Óscar ó mellor filme internacional na 70ª edición dos premios, mais finalmente non foi nomeado. *Guru* é o primeiro filme en lingua malaiala en ser candidato da India para os Óscars.

## Personaxes 
* Mohanlal como Raghuraman
* Suresh Gopi como rei Vijayanta
* Madhupal como Ramanagan
* Kaveri como princesa Syamantaga
* Sithara como Vaidehi
* Sreelakshmi como Sitalakshmi
* Sonia como raíña
* Charuhasan como pai de Raghuraman
* N. F. Varghese como John Kuruvila
* Murali como Sahib Abdullah
* Sreenivasan como Sravanan
* Nedumudi Venu como mestre
* Captain Raju como o vello rei
* Reena como a vella raíña
* Mohan Raj como Senadhipan
* Kochu Preman 
* Chandni Shaju como thozhi da princesa Syamantaga
* K. B. Ganesh Kumar
* Shankar como cantante (cameo)
* Nassar como o culpable (cameo)

## Notas 
## Véxase tamén 
### Outros artigos 
* Filmes da India propostos ó Óscar ó mellor filme internacional
* Filmes propostos ó mellor filme internacional na 70ª edición dos Óscar
Livigno

**Livigno** é unha comuna italiana da rexión de Lombardía, provincia de Sondrio, con cerca de 5065 habitantes. Esténdese por unha superficie de 211 km², cunha densidade de poboación de 24 habitantes/km². Limita con Valdidentro.   

## Xeografía 
Livigno está situado a 1816 metros sobre o nivel medio do mar. O seu río principal é o Spöl. Tamén é unha das poucas cidades italianas que non están incluídas na conca mediterránea, estando incluída na conca hidrográfica do Mar Negro.

## Exención de impostos 
Unha característica desta cidade é a exclusión do IVE imposto pola Unión Europea.   Esta decisión tomouse antes do nacemento do UE e das organizacións precursoras, en 1910, porque a cidade, pola súa localización, estaba illada máis de seis meses ao ano. Aínda hoxe, só tres estradas conectan coa cidade, dúas procedentes de Suíza.  

## Demografía 
## Véxase tamén 
* Acordo de Schengen
* Duty Free
La Región (Bahía Blanca)

***La Región*** foi un periódico editado en Bahía Blanca en 1927.

## Historia e características 
Apareceu a finais de 1927. Estaba dirixido por Fernándo Lorenzo Centenaro.

## Notas 
## Véxase tamén 
### Outros artigos 
* Publicacións impresas da diáspora galega
Marx Lênin

**Marx Lênin dos Santos Gonçalves**, coñecido como **Marx Lênin**, nado no Río de Xaneiro o 11 de abril de 2000, é un futbolista brasileiro que xoga como centrocampista ofensivo no Galícia, da Serie B do Campionato Baiano.

## Traxectoria 
Debido ao seu infrecuente nome, unha mestura dos apelidos de Karl Marx e Vladimir Lenin, atraeu a atención pública dende que xogaba nas categorías inferiores do Flamengo. No Mengão compartiu equipo entre outros con Vinícius Júnior, pero sen oportunidades co primeiro equipo, foi traspasado ao Akron Toliatti de Rusia. En marzo de 2024, regresou ao Brasil para xogar no Amazonas FC, club no que militou ata xuño, cando fichou polo Galícia.

## Notas
Moeda de 100.000 iens

A **moeda de 100.000 iens** é unha moeda xaponesa de ouro de carácter conmemorativo, cuñada pola Casa da Moeda do Xapón con dous deseños diferentes e unicamente nos anos 1986, 1987 e 1990.

Trátase da moeda xaponesa con maior valor facial emitida ata entón, aínda que non ten carácter circulante. En ambos os casos, cuñouse tanto con acabamento estándar como cun acabamento especial para coleccionistas, coñecido como *proof* —fondo espello e relevo mate—. 

Tanto a emisión de 1986 como a de 1990 foron recoñecidas co Premio Moeda do Ano como as mellores moedas de ouro cuñadas no mundo nos seus respectivos anos. 

## Caracterización 
### 60º aniversario de Shōwa 
A primeira ocasión en que se emitiu foi en 1986 (六十一 "ano 61") e en 1987 六十二 "ano 62"), en celebración do sexaxésimo aniversario do reinado de Hirohito, coñecido tamén como Shōwa.

Esta moeda foi deseñada e gravada polo artista xaponés Ikuo Hirayama e amosa no seu anverso, anepigráfico, unha interpretación artística dunha parella de paxaros, e no reverso un crisantemo artístico de gran tamaño, que constitúe o selo do Xapón. 

### Entronización de Akihito 
Pola súa banda, a emisión correspondente a 1990 (二 "ano 2") tivo por motivo a entronización do emperador Akihito, sucesor de Hirohito.

No seu anverso amosa a figura estilizada dun fénix e no reverso un crisantemo nun tamaño menor que na emisión anterior, rodeado por unha grilanda vexital.

Desta moeda cuñáronse 1.900.000 exemplares con acabamento estándar e 100.000 con acabamento especial *proof*.

## Notas 
## Véxase tamén 
### Outros artigos 
* Ien
* Moeda de 50.000 iens
Bandit Queen

***Bandit Queen*** (en ) é un filme indio de 1994 escrito, producido e dirixido por Shekhar Kapur. É un filme biográfico e de aventuras baseado na vida de Phoolan Devi e no libro que recolle a súa historia, ''India's Bandit Queen: The True Story of Phoolan Devi'' de Mala Sen.

Foi escollido como candidato da India para o Óscar ó mellor filme internacional na 67ª edición dos premios, mais finalmente non foi nomeado.

## Personaxes 
*Seema Biswas como Phoolan Devi
*Nirmal Pandey como Vikram Mallah
*Aditya Srivastava como Puttilal
*Gajraj Rao como Ashok Chand Thakur
*Saurabh Shukla como Kailash
*Manoj Bajpayee como Maan Singh
*Raghuvir Yadav como Madho
*Rajesh Vivek como Baba Mustakim
*Anirudh Agarwal como Babu Gujjar
*Govind Namdev como Thakur Shri Ram
*Shekhar Kapur como condutor

## Notas 
## Véxase tamén 
### Outros artigos 
* Filmes da India propostos ó Óscar ó mellor filme internacional
* Filmes propostos ó mellor filme internacional na 67ª edición dos Óscar
Rudaali

***Rudaali*** (en ) é un filme indio de 1993 rodado en lingua hindi dirixido por Kalpana Lajmi, escrito por Lajmi e Gulzar e que se basea nunha historia curta de 1979 do autor bengalí Mahasweta Devi.

Foi escollido como candidato da India para o Óscar ó mellor filme internacional na 66ª edición dos premios, mais finalmente non foi nomeado.

## Personaxes 
* Dimple Kapadia como Shanichari
* Rakhee como Bhikni / Peewli
* Raj Babbar como Laxman Singh
* Amjad Khan como Thakur Ramavtar Singh
* Raghubir Yadav como Budhua
* Sushmita Mukherjee como Mungri

## Notas 
## Véxase tamén 
### Outros artigos 
* Filmes da India propostos ó Óscar ó mellor filme internacional
* Filmes propostos ó mellor filme internacional na 66ª edición dos Óscar
Thevar Magan

***Thevar Magan*** (en ) é un filme indio de 1992 rodado en lingua támil e dirixido por Bharathan, escrito e producido por Kamal Haasan. Está protagonizado por Sivaji Ganesan, Haasan, Revathi, Gautami e Nassar, xunto con Kallapart Natarajan, Kaka Radhakrishnan, Sangili Murugan e Vadivelu nos papeis secundarios. A historia trata sobre o fillo dun cacique de aldea respectado que quere abrir un negocio pero o seu pai quere que axude aos veciños.

Foi escollido como candidato da India para o Óscar ó mellor filme internacional na 65ª edición dos premios, mais finalmente non foi nomeado.

## Personaxes 
* Sivaji Ganesan como Periyasamy Thevar
* Kamal Haasan como Sakthivel Thevar 
* Revathi como Panchavarnam
* Gautami como Bhanumathi 
* Nassar como Mayan Thevar
* Kaka Radhakrishnan como Chinnasamy Thevar
* Vadivelu como Isakki
* Kallapart Natarajan como Paramasivam
* Sangili Murugan como Subbiah
* Gandhimathi como Maragatham
* Madhan Bob como avogado Kesavan
* Ajay Rathnam como S. Maruthupandi

## Notas 
## Véxase tamén 
### Outros artigos 
* Filmes da India propostos ó Óscar ó mellor filme internacional
* Filmes propostos ó mellor filme internacional na 65ª edición dos Óscar
### Bibliografía 
* 
* 
* 
*
* 
* 
*
Henna (filme)

***Henna*** (en ; en ) é un filme indio de 1991 rodado en lingua urdú e escrito por Khwaja Ahmad Abbas, producido e dirixido por Randhir Kapoor. Está protagonizado por Rishi Kapoor, xunto coa actriz paquistaní Zeba Bakhtiyar no papel principal, e Ashwini Bhave. 

Foi escollido como candidato da India para o Óscar ó mellor filme internacional na 64ª edición dos premios, mais finalmente non foi nomeado.

## Personaxes 
* Rishi Kapoor como Chandar Prakash
* Zeba Bakhtiar como Henna Khan
* Ashwini Bhave como Chandni Kaul
* Kulbhushan Kharbanda como Devraj Kaul
* Reema Lagoo como Anuradha Kaul
* Saeed Jaffrey como Khan Baba
* Farida Jalal como Bibi Gul
* Mohnish Behl como capitán Surendra
* Kiran Kumar como Ashraf
* Shafi Inamdar como Iqbal
* Dilip Dhawan como Razzaq
* Arun Verma como Zaman
* Arun Bakshi como Nawabdin
* Raza Murad como Shahbaaz Khan

## Notas 
## Véxase tamén 
### Outros artigos 
* Filmes da India propostos ó Óscar ó mellor filme internacional
* Filmes propostos ó mellor filme internacional na 64ª edición dos Óscar
Anjali (filme de 1990)

***Anjali*** (en ) é un filme indio de 1990 rodado en lingua támil, e escrito e dirixido por Mani Ratnam. Está protagonizado por Raghuvaran e Revathi, xunto con Tarun, Shruti e Shamili nos papeis secundarios.

Foi escollido como candidato da India para o Óscar ó mellor filme internacional na 63ª edición dos premios, mais finalmente non foi nomeado.

## Personaxes 
* Raghuvaran como Shekar
* Revathi como Chitra
* Prabhu como Dennis Joseph (cameo)
* Saranya como doutor Sheela (cameo)
* Nishanti (aparición especial na canción "Iravu Nilavu")
* Tarun como Arjun
* Shruti como Anu
* Shamili como Anjali
* V. K. Ramasamy como Umapathi
* Poornam Viswanathan como Narayanaswamy
* Charuhasan como xefe da colonia de apartamentos
* Janagaraj como o vixilante
* Oruviral Krishnarao
* Pradeep Shakthi
* Ananthu
* Charle como oficial de policía
* Thyagu
* Babu Antony como Dharma
* Anand como amigo de Anjali
* Chethan Cheenu (sen acreditar) como rival de Arjun

## Notas 
## Véxase tamén 
### Outros artigos 
* Filmes da India propostos ó Óscar ó mellor filme internacional
* Filmes propostos ó mellor filme internacional na 63ª edición dos Óscar
### Bibliografía 
*
Monumento aos heroes epónimos

miniatura| Detalle do plano do monumento aos heroes epónimos e debuxo da reconstrución (ágora de Atenas)
O **monumento aos heroes epónimos** é un monumento público na ágora de Atenas. A data de construción é incerta, pero calcúlase que debeu ser arredor do século -V, a partir das reformas políticas e sociais do lexislador Clístenes.

As referencias máis antigas ao monumento están en Aristófanes, o -420, mentres que o monumento actual data do -330. O edificio demostra a importancia das reformas de Clístenes.

O monumento do século -IV está formado por unha longa base que constaba de estatuas de bronce que representaban os dez heroes epónimos das nove tribos de Clístenes. O edificio tamén tiña unha función práctica, xa que alí se fixaba información útil para as distintas tribos, ademais de información xeral.

## Véxase tamén 
### Outros artigos
* Ágora de Atenas.
Kuruthipunal (filme)

***Kuruthipunal*** (en ) é un filme indio de 1995 rodado en lingua támil dirixido por P. C. Sreeram, e coproducido e escrito por Kamal Haasan. Está protagonizado por Haasan, Arjun, Nassar, Gautami e Geetha, e é un remake do filme hindi *Drohkaal* (1994), e conta a historia de dous policías que buscan frear un grupo terrorista. Xunto coa versión támil, rodouse simultaneamente outra versión en telugu titulada ***Drohi*** (en ).

Foi escollido como candidato da India para o Óscar ó mellor filme internacional na 68ª edición dos premios, mais finalmente non foi nomeado.

## Personaxes 
* Kamal Haasan como Adhi Narayanan
* Arjun como Abbas
* Nassar como Badri
* Gouthami como Sumitra
* Geetha como Zeenath
* Nizhalgal Ravi como criminal asasinado por Abbas
* K. Viswanath como Srinivasan
* Ajay Rathnam como tirador
* Anusha como Mala

## Notas 
## Véxase tamén 
### Outros artigos 
* Filmes da India propostos ó Óscar ó mellor filme internacional
* Filmes propostos ó mellor filme internacional na 68ª edición dos Óscar
Moeda de 50.000 iens

A **moeda de 50.000 iens** é unha moeda xaponesa de ouro de carácter conmemorativo, cuñada pola Casa da Moeda do Xapón, exclusivamente en 1993 (五 "ano 5"), con motivo da celebración do casamento do príncipe herdeiro, Naruhito, con Masako.

Trátase da segunda moeda xaponesa con maior valor facial emitida ata entón, despois da moeda de 100.000 iens, aínda que non ten carácter circulante. Cuñouse tanto con acabamento estándar como cun acabamento especial para coleccionistas, coñecido como *proof* —fondo espello e relevo mate—. 

## Caracterización 
A moeda amosa no seu anverso o deseño estilizado dunha parella de garzas sobre un fondo de ondas.

## Notas 
## Véxase tamén 
### Outros artigos 
* Ien
* Moeda de 100.000 iens
Lucía Casanueva

**Lucía Casanueva**, nada en Santander en 1975, é unha xornalista e empresaria española, fundadora de axencia PROA Comunicación. É promotora da muller e do seu liderado no mundo empresarial. Colabora regularmente con varias revistas e diarios.

## Traxectoria 
Licenciouse en Xornalismo na Universidade de Navarra, posteriormente realizou varios posgraos en materias económicas e de xestión de empresas en diversas universidades e escolas de negocios, entre eles o IESE e a London School of Economics and Political Science (LSE).

A súa carreira xornalística empezou na diario *Expansión* e seguiu en *Actualidad Económica*, onde tivo a oportunidade de coñecer gran parte do tecido empresarial español. Posteriormente pasou a traballar no sector da comunicación, na axencia Llorente y Cuenca e noutras empresas multinacionais como Kreab, Portocarrero e Edelman. *El Confidencial*, *Confilegal,* *El Diario Montañés*, *Forbes*,&nbsp; *El Debate*, e *El economista*.

Ao volver a Madrid, tras a expedición co equipo de *Al filo de lo imposible*, creou a súa propia empresa, PROA Comunicación, cando comezaba a crise orixinada pola caída de Lehman Brothers.

Casanueva é membro do padroado da Fundación Woman Forward para a igualdade de xénero, ​ e forma parte da asociación internacional Women Presidents’ Organization que promove o papel da muller como empresaria e líder.

En 2015 creou o Observatorio PROA como foro de debate sobre temas de impacto social, e coa participación de persoas destacadas do mundo político, económico e cultural. Desde entón sucedéronse os encontros con políticos; militares, diplomáticos e expertos en defensa, xuíces, e empresarios.

## Notas
Regresión

En matemáticas, unha **regresión (ou pullback)** é calquera de dous procesos diferentes, mais relacionados: a precomposición e o produto fibrado. O seu dual é o pulo.

## Precomposición 
A precomposición cunha función probablemente proporciona a noción máis elemental de regresión: en termos sinxelos, unha función f dunha variable y, onde y en si é función doutra variable x, pode escribirse en función de x. Esta é a regresión de f pola función y.
:f(y(x)) \equiv g(x)

porén, non son só funcións as que se poden ser "regresadas" neste sentido. As regresións pódense aplicar a moitos outros obxectos como as formas diferenciais e as súas clases de cohomoloxía; Ver

* Regresión (xeometría diferencial)
* Regresión (cohomoloxía)

## Produto fibrado 
A regresión fibrada é un exemplo que une a noción de regresión como unha precomposición e a noción de regresión como un produto cartesiano. Nese exemplo, o espazo base dun fibrado regresa, no sentido de precomposición, arriba. As fibras viaxan entón xunto cos puntos do espazo base nos que están ancoradas: o novo fibrado de regresión resultante parece localmente un produto cartesiano do novo espazo base e o fibrado (sen mudar). O fibrado de regresión ten entón dúas proxeccións: unha cara ao espazo base, outra cara á fibra; o produto dos dous faise coherente cando se trata como un produto fibrado.

A noción de regresión como un produto fibrado leva finalmente á idea moi xeral dunha regresión categórica, con dous casos especiais importantes: regresións en xeometría alxébrica e regresións de fibrado en topoloxía alxébrica e xeometría diferencial.

## Análise funcional 
Cando o regresión se estuda como un operador que actúa sobre espazos de funcións, pasa a ser un operador linear e coñécese como operador de  transposición ou composición. O seu adxunto é o *pulo* que  no contexto da análise funcional é o operador de transferencia.

## Relación 
A relación entre as dúas nocións de regresión pode ilustrarse mellor mediante as seccións de fibrados: se s é unha sección dun fibrado E sobre N, e f : M \to N, entón a regresión (precomposición) f^* s = s\circ f de *s* con f é unha sección do fibrado de regresión (produto fibrado) f^*E sobre M.

## Notas 
## Véxase tamén 
### Bibliografía 
### Outros artigos 
* Pulo (diferencial).
* Functor inverso da imaxe.
Buleuterio

miniatura|dereita|Restos do Buleuterio de Akrai.
O **buleuterio** (en grego: βουλευτήριον) é o edificio onde se reunía a *bulé*, o consello, nas cidades da antiga Grecia. De acordo co nome específico desta institución nas diferentes cidades, podería levar outro nome: por exemplo, Sinedrion en Mesene ou *Gerontikón* en Nisa.

## Bouleuterio de Atenas 
Na ágora ateniense construíronse dous *bouleuterios*, cada un nun período diferente. O máis antigo é o Metroon.

Do -415 ao -406, construíuse un novo buleuterio ao oeste do antigo. As razóns desta nova construción permanecen escuras. O novo edificio era de forma rectangular e medía 16 por 22&nbsp;metros. Hoxe só fican os alicerces, cousa que non permite esclarecer a construción.

## Notas 
## Véxase tamén 
### Outros artigos
* Ágora de Atenas
* Buleuterio de Delfos.
### Ligazóns externas 
* *Cross sections through the Metroon- Bouleuterion complex* (*Seccións transversais do complexo Metroon-Buleuterion* ) 
* Novo Buleuteurio de Atenas, Proxecto Perseo;
Anécdota

Unha **anécdota** (do grego antigo ἀνέκδοτον, *anékdoton*, non publicado) é a breve exposición de  incidentes curiosos, interesantes ou entretidos. Polo xeral humorísticas,  o seu principal propósito ten un transfondo moralizante, o que podería achegala máis á parábola que á fábula. Tampouco é unha metáfora nin ten unha mensaxe final.

## Notas 
## Véxase tamén 
### Ligazóns externas 
*Unidade didáctica do Celga
*Anécdotas en Paradela
Armenteiro

O topónimo **Armenteiro** pode referirse a:

;En Galiza
***Armenteiro de Abaixo**, lugar da parroquia de San Xurxo de Moeche, no concello de Moeche;
***Armenteiro de Arriba**, lugar da parroquia de San Xurxo de Moeche, no concello de Moeche.

## Véxase tamén
### Outros artigos
***A Armenteira**, parroquia do concello de Meis;
***Armenteiros**, lugar da parroquia de Esperante, no concello de Taboada.
Juan Pablo Ventosa Franqués

**Juan Pablo Ventosa Franqués**, nado en San Salvador (O Salvador) o 12 de setembro de 1964 é un economista e profesor español. Foi alto executivo no sector de consultoría internacional de recursos humanos e fundador de Human Performance, presente en España e México. É autor de *Leadership Analytics*.
## Traxectoria
Doutor en Economía e Empresa pola Universidade Abat Oliba CEU, en 2017 defendeu a tese *Prácticas de excelencia en formación orientada a resultados. Un estudio representativo de empresas del IBEX 35*, dirixida por Gabriel Ginebra. Tras a súa graduación traballou na consultora EY, chegando a ser xerente de consultoría especializado en recursos humanos. Durante unha vintena de anos foi director xeral do grupo Epise, consultora de formación e desenvolvemento presente en cinco países.  En 2013 fundou Human Performance, consultora en Talento e Eficiencia organizacional cunha rede de oficinas por España e México. Foi membro do Consello Asesor do Fomento do Traballo Nacional de Cataluña, da International Coaching Federation e da International Board of Standars for Training, Performance and Instruction.

É profesor en EGADE Business School do Tech de Monterrey,&nbsp; conferencista e colaborador en revistas e podcasts do sector de recursos humanos e talento: México Informa, revista *Legado* (Tech de Monterrey), revista *Capital Humano*, revista Creando Valor RH, Lunes Inspiradores, Erre Hache, Humanismo Digital, 18 minutos de...

## Publicacións 
* “¡Se me van! Claves para la retención del talento” en VVAA *Los diez retos de Silvia*. (2011, Libros de Cabecera).
* *Leadership Analytics. Hacia un liderazgo consciente* (2024, Profit editorial).
* "Retos de liderazgo en la familia empresarial", pp. 18- 19, *Liderazgo*, abril 2025.
* "Retos y tendencias: realidad de la gestión del talento. ¿Qué nos espera en los próximos meses?". *Creando Valor RH*, Xaneiro-febr. 2021.

## Notas 
## Véxase tamén
### Ligazóns externas 
*Páxina web oficial
Matilde Mayán

**Matilde Mayán**, nada en Santiago de Compostela, foi unha escritora galega.

## Traxectoria 
Emigrada no Uruguai. En 1929 apareceu en Montevideo o seu poemario *Fiebre*. En agosto dese ano publicou en *Céltiga* o conto "Mais forte qu'a morte", que foi reproducido por *El Compostelano* en setembro. En maio de 1930 publicou tamén en *Céltiga* o conto "Sin pai". Visitou España a finais de 1930 e deu un recital no Círculo de Bellas Artes de Madrid o 27 de novembro; en decembro veu a Galicia e deu un recital no Ateneo de Vigo. En setembro de 1931 volveu visitar Galicia e pronunciou a conferencia "Derechos civiles y políticos de la mujer" no Circo da Coruña. O 25 de xullo de 1944 participou no festival artístico musical organizado polo Centro Gallego de Buenos Aires recitando "Adios ríos, adios fontes" de Rosalía de Castro.

## Obras 
* *Fiebre*, 1929.
* *Rosas de sangre* (inédito).
## Notas 
## Véxase tamén 
### Bibliografía 
*
La Región (homónimos)

**La Región** pode referirse a:

## Prensa 
### En Galicia 
* ***La Región***, xornal galego publicado en Ourense dende 1910.

* ***La Región***, periódico editado na Coruña entre 1890 e 1895.

* ***La Región***, periódico editado na Habana en 1895.

* ***La Región***, periódico editado en Bahía Blanca en 1927.
Xosé Vizoso

**Xosé Vizoso Fernández**, nado en Mondoñedo en 1950 e finado o 9 de febreiro de 2025 en Brión, foi un artista gráfico galego. En 1968 gañou o Premio Nacional de Escultura. Entre os seus labores destacan a restauración da catedral de Mondoñedo, entre 1966 e 1968, a conceptualización de pezas da cerámica galega Sargadelos, ou a realización do cartel do Centenario do Celta de Vigo.

En 2021 rodouse un documental producido por Aser Álvarez González para Arraianos Producións sobre o papel de Vizoso en Sargadelos.

## Traxectoria
Vizoso comezou a se interesar na pintura e na escultura desde cativo. 

Estudou bacharelato artístico, e grazas ao escultor valenciano Juan Puchades, outrora o seu profesor de debuxo, comeza a se dedicar ás artes. Desde aquela comezou a alternar a súa formación con traballos eventuais, coma o labor no obradoiro dos Lichos en San Lázaro ou a restauración da catedral de Mondoñedo entre 1966 e 1968. Xa no mesmo 1966 participara na ilustración dalgún libro.

### A etapa na cerámica de Sargadelos
miniatura|Lois Antón depositando flores no monumento promovido polo Colectivo Arraianos no Furriolo. Obra de Xosé Vizoso. Ano 2009.
Vizoso foi, xunto con Xosé Díaz, un dos principais deseñadores de Sargadelos. Os primeiros contactos foron en 1968, cando Vizoso deu cun anuncio dunha oferta de traballo publicado no xornal lugués El Progreso. Desde entón comezou a traballar para a empresa cerámica, sendo mesmo a man dereita de Isaac Díaz Pardo, propietario da compañía.

A súa obra na empresa foi moi prolífica, con centos de carteis, cerámicas e ilustracións, caracterizadas por un estilo ligado ao rural galego, a súa cultura e as súas tradicións. Foi o autor do único tarot galego.

En 1990 trasladouse a Brión, onde residiu ata o seu falecemento.

### Mural do Forriolo
O mural concibido por Xosé Vizoso a petición de colectivo Arraianos para homenaxear ás vítimas do fascismo na bisbarra de Celanova, foi erguido no alto do Forriolo, no concello da Bola, en 2006. Este traballo ten dúas partes creativas: unha parte mural pintada con siluetas negras sobre fondo branco e trazos vermellos polo sangue derramado, en dirección leste; e outra parte escultural feita en ferro, e colocada en dirección oeste, ollando para Celanova. Está considerada como o *Guernica* galego, xunto coa obra de Castelao, *A derradeira leición do mestre*.

## Galería de imaxes 
## Notas 
## Véxase tamén 
### Bibliografía 
* 
* 
* 

### Outros artigos 
* Grupo Sargadelos
* Juan Puchades
### Ligazóns externas 
* *Xosé Vizoso e Sargadelos*, Arraianos Producións (2020).
Club do Mar Bueu

O **Club do Mar Bueu** é un club deportivo galego que participa en regatas de todas as categorías e modalidades de banco fixo, bateis, traiñeiriñas e traiñeiras dende a súa fundación en 1982. Dende 2024 compite na Liga ACT.
## Historia 
O club foi fundado en 1982 da man de Manuel Otero Pérez. Na primeira década da súa existencia conseguiu os seus primeiros logros, clasificándose para o Campionato de España de Bateis en 1987 e gañando en 1989 a primeira bandeira de traiñeiras da historia do club, a Bandeira Concello de Bueu. Despois das dificultades da década de 1990, o club viviu un rexurdir nos últimos anos do século, co pulo da canteira e das categorías femininas. En 2023, a traiñeira do club, a Maruxía, fixo historia ao rematar subcampioa da Liga Galega de Traiñeiras, por detrás de Ares, e máis tarde conseguir o ascenso á Liga ACT nos play-offs xunto a San Pedro.

## Palmarés 
* 2 ouros no Campionato de España de Bateis (2001 e 2021 - Xuvenil)
* 3 bronces no Campionato de España de Bateis (2003 - Infantil, 2003 e 2012 - Sénior Feminino, 2018 - Cadete)
* 3 ouros no Campionato Galego de Bateis (2018/2019/2020 - Sénior Masculino)
* 1 ouro no Campionato de España de Bateis (2020)
* 1 ouro no Campionato de España de Traiñeiriñas (2021 - xuvenil masculino)
* 1 ouro no Campionato de España de Traiñeiras (2022 - Absoluto Masculino)
* Ascenso á Liga ACT (2023)

## Notas
As Valiñas

Como topónimo **As Valiñas** pode referirse a:

;En Galiza
***As Valiñas**, lugar da parroquia de Barcela, no concello de Arbo;
***As Valiñas**, lugar da parroquia de Randufe, no concello de Tui;
***As Penas das Valiñas**, lugar da parroquia de Sello, no concello de Lalín.

## Véxase tamén
### Outros artigos
*
García I

O nome **García I** pode referirse a:

* **García I de Pamplona**, rei de Pamplona (~810 - ~880);
* '''García I d'Aragón**, o Doente, conde de Aragón (820-833);
* **García I de León**, rei de León (~871 - 914);
* **Garcia Arnaldo de Bigorre**, conde de Bigorra (~965-1031)
* **García I de Castela**, conde de Castela (938 - 995);
* **García I do Congo'*, *manikongo'' do reino do Congo (1624 - 1626).
Conxunto unitario

En matemáticas, un **conxunto unitario**  ou **singleton**, é un conxunto con exactamente un elemento. Por exemplo, o conxunto \{2\} é un conxunto unitario cuxo único elemento é 2.

## Propiedades 
No marco da teoría de conxuntos de Zermelo-Fraenkel, o axioma de regularidade garante que ningún conxunto é un elemento de si mesmo. Isto implica que un conxunto unitario é necesariamente distinto do elemento que contén,polo tanto 1 e \{1\} non son o mesmo, e o conxunto baleiro é distinto do conxunto que contén só o conxunto baleiro. Un conxunto como \{\{1, 2, 3\}\} é un conxunto unitario xa que contén un único elemento (que en si é un conxunto non unitario).

Un conxunto é unitario se e só se a súa cardinalidade é 1. 

Na teoría axiomática de conxuntos, a existencia de conxuntos unirarios é unha consecuencia do axioma de emparellamento: para calquera conxunto *A*, o axioma aplicado a *A* e *A* afirma a existencia de \{A, A\}, que é o mesmo que o conxunto unitario \{A\} (xa que contén *A*, e ningún outro conxunto, como elemento).

Cada sconxunto unitario é un obxecto terminal na categoría de conxuntos.

Un conxunto unitario ten a propiedade de que cada función desde el a calquera conxunto arbitrario é inxectiva. O único conxunto non singleton con esta propiedade é o conxunto baleiro.

Cada conxunto unitario é un ultra prefiltro.

A secuencia de números de Bell conta o número de particións dun conxunto , se se excúen os conxuntos unitarios, os números evidentemente son menores .

## Na teoría de categorías 
As estruturas construídas con conxuntos unitarios adoitan servir como obxectos terminais ou obxectos cero de varias categorías:

* A afirmación anterior mostra que os conxuntos unitarios son precisamente os obxectos terminais da categoría **Conxunto** de conxuntos. Ningún outro conxunto é terminal.
* Calquera conxunto unitario admite unha estrutura espacial topolóxica única (ambos subconxuntos están abertos). Estes espazos topolóxicos únicos son obxectos terminais na categoría de espazos topolóxicos e funcións continuas. Non hai outros espazos terminais nesa categoría.
* Calquera conxunto unitario admite unha estrutura de grupo única (o elemento único que serve como elemento de identidade). Estes grupos unitarios son obxectos cero na categoría de grupos e homomorfismos de grupos. Ningún outro grupo é terminal nesa categoría.

## Definición por funcións indicadoras 
Sexa  unha clase definida por unha función indicadora b : X \to \{0, 1\}.Daquela  é un *conxunto unitario* se e só se hai algún y \in X tal que para tódolos x \in X,b(x) = (x = y).

## Notas 
## Véxase tamén 
### Ligazóns externas 
*
Parinda

***Parinda*** (en ) é un filme indio de 1989 rodado en lingua hindi dirixido, producido e distribuído por Vidhu Vinod Chopra. Está protagonizado por Jackie Shroff, Anil Kapoor, Nana Patekar e Madhuri Dixit.

Foi escollido como candidato da India para o Óscar ó mellor filme internacional na 62ª edición dos premios, mais finalmente non foi nomeado.

## Personaxes 
* Jackie Shroff como Kishan Choudhary
* Anil Kapoor como Karan Choudhary
* Madhuri Dixit como Paromita "Paro" Nair
* Nana Patekar como Anna Seth
* Anupam Kher como Inspector Prakash Nair
* Suresh Oberoi como Abdul
* Tom Alter como Musa
* Anang Desai como Inspector Mirani
* Kamal Chopra como Rama Reddy
* Shiv Kumar Subramaniam como Francis
* Achyut Potdar como sacerdote
* Vidhu Vinod Chopra como cadáver
* Sameer Khakhar como Iqbal
* Dilip Kulkarni como Inspector Chauhan

## Notas 
## Véxase tamén 
### Outros artigos 
* Filmes da India propostos ó Óscar ó mellor filme internacional
* Filmes propostos ó mellor filme internacional na 62ª edición dos Óscar
### Bibliografía 
* 
* 
* 
* 
* 
* 
* 
* 
* 
*
Número superperfecto

En teoría de números, un **número superperfecto** é un número enteiro positivo  que satisfai

: \sigma^2(n)=\sigma(\sigma(n))=2n\, ,

onde  é a función sumatorio de divisores. Os números superperfectos non son unha xeneralización dos números perfectos senón que teñen unha xeneralización común. O termo foi acuñado por D. Suryanarayana (1969).

Os primeiros números superperfectos son:

: 2, 4, 16, 64, 4096, 65536, 262144, 1073741824 ,... .

Para poder entedelo mellor, aquí un exemplo: 16 é un número superperfecto xa que , e , polo que .

Se  é un número superperfecto *par*, entón  debe ser unha potencia de 2, , tal que  é un primo de Mersenne. 

Non se sabe se existen números superperfectos impares. Un número superperfecto impar  tería que ser un número cadrado tal que  ou  sexa divisible por polo menos tres primos distintos.  Non hai números superperfectos impares por debaixo de 7 \times 10^{24}.

## Xeneralizacións 
Os números perfectos e superperfectos son exemplos dunha clase denominada números *m*-superperfectos, que son os que satisfán

:  \sigma^m(n) = 2n, 

para os números perfectos  *m*=1 e para os superperfectos *m*=2 respectivamente. Para *m* ≥ 3 non hai números *m*-superperfectos pares. 

Os números *m*-superperfectos son á súa vez exemplos de (*m*, *k*)-números perfectos que satisfán

: \sigma^m(n)=kn\, .

Con esta notación, os números perfectos son (1,2)-perfectos, os números multiperfectos son (1, *k*)-perfectos, os números superperfectos son (2,2)-perfectos e os números *m*-superperfectos son (*m*, 2)-perfectos. Exemplos de clases de (*m*, *k*)-números perfectos son:

## Notas 
## Véxase tamén 
### Bibliografía 
*
*
*

### Ligazóns externas 
*
Dereitos LGBT nas Seychelles

As persoas LGBT (lesbianas, gais, bisexuais e transexuais) enfrontan desafíos legais non experienciados por residentes non LGBT nas Seychelles. A actividade sexual entre persoas do mesmo sexo é legal dende 2016. A discriminación no emprego está prohibida nas Seychelles, facéndoo un dos poucos países africanos que teñen estas proteccións para as persoas LGBT. Con todo, as persoas LGBT poden sufrir prexuízos e estigmatización pola maioría da poboación. 

## Legalidade da actividade sexual do mesmo sexo 
Até xuño 2016, a Sección 151 do Código Penal prohibía relacións sexuais entre dous homes, cunha pena de até 14 anos. O lesbianismo nunca foi considerado crime, pois nunca foi menciado nesta sección ou noutra lei.

En outubro de 2011, o goberno seychellense estivo de acordo a decriminalizar os actos sexuais entre persoas do mesmo sexo. En 29 de febreiro de 2016, o goberno decidiu introducir esta lei. A lei foi aprobada o 18 de maio de 2016, cun voto de 14-0. Foi asinada polo presidente James Michel o 1 de xuño e entrou en vigor o día 7 de xuño de 2016.

## Recoñecemento de relacións do mesmo sexo 
Seychelles non recoñece os matrimonio entre persoas do mesmo sexo ou unións civís.

En xuño de 2015, dous homes, un británico e un seychellense, casaron na Alta comisión británica por Lindsay Skoll, do Alto Comisionado das Seychelles.

## Proteccións contra a discriminación 
O *Employment Act*, prohibe toda a discriminación no emprego na base da súa orientación sexual. Esta prohibición foi engadida á lei en 2006. A Lei establece o seguinte:

Sección 2. Nesta lei –
*    *    *    *
"acoso" significa calquera acto, discurso ou xesto hostil dunha persoa cara a outra persoa que se basee na... orientación sexual da outra persoa... que afecte negativamente á dignidade da outra persoa ou faga que esa persoa se sinta ameazada, humillada ou avergoñada;
Artigo 46A. (1) Cando un empresario tome unha decisión laboral contra un traballador por razón da súa... orientación sexual..., o traballador poderá presentar unha reclamación ante o Xefe do Executivo indicando todos os datos pertinentes.

## Táboa de resumo 
## Notas 
## Véxase tamén
Bernd e Hilla Becher

**Bernd e Hilla Becher** foron dous fotógrafos alemáns coñecidos polas súas series de imaxes de edificios industriais.

## Traxectoria 
Bernhard Becher (20 de agosto de 1931 – 22 de xuño de 2007) e **Hilla Wobeser** (2 de setembro de 1934 – 10 de outubro de 2015) coñecéronse como estudantes de pintura na Universidade de Düsseldorf e casaron en 1961. A súa primeira colaboración en fotografía foi en 1959 documentando a desaparecida arquitectura industrial. A súa primeira exposición foi en 1963 na Galería Ruth Nohl (Siegen). O seu traballo mostraba a fascinación pola similitude coa que foran creados certos edificios. As fotografías foron realizadas desde diferentes puntos de vista cunha cámara de gran formato, pero sempre nun plano perpendicular ao obxecto. As imaxes dos edificios con idéntica función mostráronse xuntas convidando o público a comparar as formas e deseños. Estes edificios eran principalmente celeiros, torres de auga, silos, castilletes de extracción ou altos fornos.

Os Becher fotografaron estas series de edificios industriais seguindo unhas pautas moi definidas. Durante máis de 50 anos percorreron plantas industriais da Europa e dos Estados Unidos. Toda a fotografía de ambos é en branco e negro. No momento no que apareceron as primeiras películas en cor fixeron algunhas probas, mais non lles gustou: “O carácter escultural preséntase mellor coa utilización do branco e negro”. Para tomar as súas imaxes adoitaban situar unha cámara nun punto elevado e logo cunha luz difusa (para non crear sombras) deixaban aberto o obxectivo durante un longo tempo de exposición, evitando desa forma a aparición da figura humana.

O seu rigor chegaba a ser tan obsesivo que lle transfería ás súas escenas un carácter científico. Isto último creou certa polémica sobre a súa ríxida estética. É xustamente este rigor, o que, ao ser visto non de maneira illada senón nunha imaxe detrás da outra, lle confire o seu verdadeiro valor, como "unha lección de anatomía", conseguindo obter unha abstracción realmente nova para a fotografía contemporánea.

Bernd foi profesor na Academia de Belas Artes de Düsseldorf, de 1976 a 1996. Bernd e Hilla recibiron numerosos premios, como o Premio Erasmus en 2002, ou o premio Hasselblad en 2004. Bernd e Hilla influenciaron numerosos estudantes, como Andreas Gursky, Thomas Ruff e Candida Höfer.

## Notas
David Sancious

**David Sancious** nado en Long Branch, Nova Jersey, o 30 de novembro de 1953, é un multi-instrumentista e músico profesional de sesión estadounidense, célebre polo seu traballo coa E Street Band, o grupo de respaldo de Bruce Springsteen, na que foi contratado como teclista moi novo entre 1973 e 1975. Tras a fase con *The Boss* traballou en solitario como guitarrista tocando rock progresivo no selo *Epic* e como compositor dentro do xénero do jazz fusion instrumental.

## Discografía 
O seu primeiro álbum en solitario, producido por Billy Cobham, *Forest Of Feelings* en 1975 é un traballo enmarcado no noise, minimalista en comparación co ELP. A crítica destaca o virtuosismo ao teclado de Sancious na canción  'Come On If You Feel Up To It~' , e á guitarra na canción de rock progesiva  'Dixie'. O seu álbum ao ano seguinte "Transformation and Tone", foi recibido como un álbum sorpresivo de jazz rock. Cítanse influencias da Mahavishnu Orchestra 
, especialmente na vibración acústica da canción "The Play and Display of the Heart". De novo a crítica destacou a súa gran capacidade como guitarrista no longo tema ‘Sky Church Hymn 9’. Neste momento Sancious deixa o selo *Epic* para fichar por *Arista* cos que publica *Dance of the Age of Enlightenment* (1977), *True Stories* (1978) e *Just as I Thought* (1979) A suma total de álbums en solitario e contratado como músico de sesión supera os 40.

## Notas 
## Véxase tamén 
### Ligazóns externas 
* Just as I thought -  David Sancious
Ecuación alxébrica

miniatura|Unha ecuación polinómica de grao 3.
En matemáticas, unha **ecuación alxébrica** ou **ecuación alxebraica**, tamén coñecida como **ecuación polinómica** cando está definida sobre un corpo dado, é un tipo de ecuación da forma

: P = Q

onde *P* e *Q* son polinomios sobre ese corpo, cunha (univariable) ou máis dunha (multivariable) variabeis.

Por exemplo:

: y^4+\frac{xy}{2}=\frac{x^3}{3}-xy^2+y^2-\frac{1}{7}

é unha ecuación alxébrica sobre os números racionais.

### Ecuacións equivalentes 
Dúas ecuacións considéranse  se teñen o mesmo conxunto de solucións alxébricas. Isto significa que todas as solucións da segunda ecuación tamén deben ser solucións da primeira e viceversa. A ecuación P = Q é equivalente con P-Q = 0. Polo tanto, o estudo das ecuacións alxébricas é equivalente ao estudo dos polinomios.

### Ecuacións polinómicas 
Unha **ecuación polinómica** é unha ecuación alxébrica onde tanto *P* como *Q* son exclusivamente polinomios. Estas ecuacións adoitan presentarse na forma:

: a_nx^n + a_{n-1}x^{n-1} + \cdots + a_1x + a_0 = 0

onde cada *a_i* é un coeficiente e *n* indica o grao do polinomio. Os valores de *x* que satisfán a ecuación chámanse *raíces* do polinomio.

As solucións destas ecuacións poden atoparse en diversos conxuntos numéricos, dependendo do corpo sobre o que se definan. As ecuacións sobre os racionais poden sempre converterse noutras equivalentes onde todos os coeficientes son enteiros, multiplicando ambos os membros da ecuación por un denominador común.

### Historia 
Os matemáticos antigos buscaban solucións para ecuacións univariables en forma de expresións radicais, como por exemplo:

: x=\frac{1+\sqrt{5}}{2}

para a solución positiva de x^2+x-1=0. 

No Renacemento, Gerolamo Cardano resolveu a ecuación de grao 3 e Lodovico Ferrari a ecuación de grao 4. Finalmente, Niels Henrik Abel demostrou en 1824 que as ecuacións de grao 5 e as de grao superior non sempre poden resolverse usando radicais. A teoría de Galois, nomeada así por Évariste Galois, foi introducida para dar criterios que determinan se unha ecuación pode resolverse mediante radicais.

## Notas 
## Véxase tamén 
### Outros artigos 
* Álxebra
* Teoría de números
* Teoría de Galois
* Historia das matemáticas

### Ligazóns externas 
*
Mathematical Reviews

***Mathematical Reviews*** é unha revista publicada pola American Mathematical Society (AMS) que contén breves sinopsis e, nalgúns casos, avaliacións de moitos artigos de matemáticas, estatística e teoría da computación.A AMS tamén publica unha base de datos bibliográfica en liña asociada chamada MathSciNet, que contén unha versión electrónica de *Mathematical Reviews*.

## Cociente de citas matemáticas 
***Mathematical Reviews*** calcula un "cociente de citas matemáticas" (MCQ) para cada revista. Do mesmo xeito que o factor de impacto, esta é unha estatística numérica que mide a frecuencia de citas a unha revista. O MCQ calcúlase contando o número total de citas da revista que foron indexadas por *Mathematical Reviews durante* un período de cinco anos, e dividindo este total polo número total de artigos publicados pola revista durante ese período de cinco anos.
Para o período 2012 a 2014, as cinco principais revistas en *Mathematical Reviews* por MCQ foron: 

# *Acta Numerica* - MCQ 8.14
# ''Publicacións Mathématiques de l'IHÉS* - MCQ 5.06
# *Revista da American Mathematical Society* - MCQ 4.79
# Annals of Mathematics - MCQ 4.60
# *Forum of Mathematics, Pi* - MCQ 4.54

O "All Journal MCQ" calcúlase considerando todas as revistas indexadas por *Mathematical Reviews* como unha única metarevista, o que permite determinar se unha determinada revista ten un MCQ superior ou inferior á media. O MCQ de All Journal de 2018 é de 0,41. 
## Notas 
## Véxase tamén 
### Ligazóns externas 
* *Mathematical Reviews* database con acceso á función de busca online da base de datos (para asinantes) e ligazóns para informacións sobre o servizo, tal como:
*# *Mathematical Reviews* editorial statement describe a misión da *Mathematical Reviews*;
*# *Mathematical Reviews* guide for reviewers, destinado a revisores e usuarios de *Mathematical Reviews''.
* Exceptional MathReviews recolleitos por Kimball Martin
Xestión

[miniatura|Exemplo de **xestión**: xerarquía na [xestión de residuos.]]
A **xestión** é o conxunto de accións que se deben aplicar ou pór en marcha para que unha organización, por exemplo unha empresa, poida perseguir os obxectivos marcados na planificación empresarial e tomar decisións sobre as relacións entre os seus elementos constitutivos (persoas e tecnoloxías). Tamén se refire ao período de tempo que dura a acción de administrar, dirixir ou organizar algo.

## Terminoloxía 
Ás veces, cando se refire á **xestión de empresas**, emprégase o termo ***management*** en lingua inglesa. Por tradución directa, o termo *dirección* (e *alta dirección*) úsase para indicar o conxunto de persoas que ocupan funcións de mando e responsabilidade (e ***top management*** denomínase "alta dirección" nun organigrama).

### Etimoloxía 
A palabra **xestión** vén do latín *gestio, gestiōnis*, composta de *gestus* (feito, concluído), participio do verbo *gerere* (facer, xestionar, levar a cabo) e o sufixo *-tio* (-ción = acción e efecto). Termos como *xestación* e *xesta* comparten a mesma raíz lexical de *gerere*, do que tamén derivan palabras como *xerencia* e *xerundio*. Engadindo un prefixo á palabra xestión, formamos *conxestión*, *dixestión*, *suxestión* etc. 

### Termos relacionados 
Algúns termos semanticamente similares a "xestión" son *administración* (e por tanto *administración pública*, *administración estatal* etc.), *goberno*, *dirección, coordinación, supervisión, planificación, estratexia* ou *control* entre outros.

#### Diferenza entre xestión e goberno 
A ***xestión*** refírese ao proceso de administrar, organizar e coordinar recursos e actividades para acadar uns obxectivos específicos. Implica tarefas operativas e tácticas no día a día dunha organización. Pola súa banda, o *goberno* ten un alcance máis amplo e institucional. Refírese ao sistema ou grupo de persoas que toman as decisións políticas e estratéxicas dunha organización, país ou entidade, incluíndo a creación de regulacións para guiar o funcionamento da organización, entidade, estado etc.

## Notas 
## Véxase tamén 
### Outros artigos 
* Cooperación
* Organigrama
* PMBOK
* Xestión científica
* Xestión de proxectos
* Xestión do cambio